Putrajaya

Putrajaya toi ko' ngaran dau i poimponu Wilayah Persekutuan Putrajaya nopo nga longkod pomuruanan Kerajaan Persekutuan Malaysia i minongolon do Pomuruanan Karajaan pogulu dii i poinladsong id mogisuusuai kinoyonon id Kakadayan Kuala Lumpur ontok 1999. Putrajaya nopo nga iso tama kakadayan abaal id suang taman, i poinladsong 25 kilometer ponong kabaatan do Kuala Lumpur om iso nogi kakadayan futuristik kinoyonon do tama pogun pusat pomuruanan Kerajaan Persekutuan. Putrajaya nogi nga Wilayah Persekutuan ko-3 id Malaysia.

Mantad iso kinoyonon id pisuk i ointutunan miampai ngaran do Prang Besar, kinoyonon diti nokoburu miampai ngaran Putrajaya kotimpuun do Gumas 1994. Piiradon nopo miampai Kuala Lumpur, iso kakadayan nayadaan do susumolod, pinoburu o Putrajaya do tulun mamasok sondii miampai woyo do koubasanan tampatan.

Etimologi
Hogot "putra"  (पुत्र) om "jaya" (जया) nopo nga goduduo mantad hogot serapan do Boros Sanskrit. Nung mantad do gamut boros Malayu, istilah Putrajaya nopo nga mantad do putera di sangat berjaya i kikomoyon do Tulun Malaysia di nakalantoi. Lobi khusus nopo nga Bumiputra di nakalantoi do manaraju pogun Malaysia. Montok tutumombului di poinsusuai i tumombului do Putrajaya, ii nopo nga kaagal-agal do Washington, D.C. id Amerika Syarikat, Canberra id Australia, om Brasilia id Brazil. Nokopiontok toi ko' amu, koumbal i Datuk Kelana Putra minonguasa do jajahan Serdang om sabap dii Putrajaya nokosiliu soboogian mantad do kinoyonon Serdang. Nga i otopot nopo, Putrajaya lobi sumuku kumaa Tunku Abdul Rahman Putra Al-Haj, Perdana Menteri Malaysia di kumoiso.

Sajara' om rika bontuk
230px|thumb|left|Precinct (Watas) Putrajaya

Putrajaya, ngaran mantad dau nopo nga Prang Besar (; alternatif dau Perang Besar), pinoturidong do British ontok toun 1918 sabaagi Air Hitam. Timpuunon nopo ii nopo nga pointongkop kinoyonon di kiginayo do , sumusuhut pinagayo kawagu ii gisom , om pinaamung miampai kinoyonon kabun id posorili, kaampai no Ladang Raja Alang, Ladang Galloway, om Ladang Bukit Prang.

Dimpoton montok manganu do Pusat Pomuruanan Kerajaan Persekutuan i wagu montok mongolon do Kuala Lumpur sabaagi pusat pomuruanan nopo nga nokoimbulai ontok kolimpupuson 1980-an, maamaso timpu jawatan Perdana Menteri Malaysia ko-4, Dr. Mahathir Bin Mohamad. Napalan no do kakadayan wagu diti nopo nga poinladsong id tanga' do Kuala Lumpur om nogi Tutubpoon Kapal Tulud Sompomogunan Kuala Lumpur (KLIA). Bandar baru ini telah dirancangkan terletak di antara Kuala Lumpur dan Lapangan Terbang Antarabangsa Kuala Lumpur (KLIA). Pinosogu o duo kinoyonon, Prang Besar om Janda Baik id Pahang.

Minogibooboros o Kerajaan Persekutuan miampai pogun Selangor kokomoi do Wilayah Persekutuan di suai om ontok pintangaan toun 1990-an, minambarai o Kerajaan Persekutuan soginumu tusin kumaa Selangor montok do  tana' id Prang Besar, Selangor. Asil mantad pomolian tana' dii, dondo pogun Selangor nopo nga monorili do duo wilayah Persekutuan id suang pialatan, ii nopo nga Kuala Lumpur om Putrajaya.

Pinalan sabaagi taman om kakadayan abaal, 38% kinoyonon dii nopo nga poimbida montok kinoyonon otomou miampai popotosol do koingkawason landskap semula jadi. Iso pogiromutan do kinoyonon alangga om ralan-ralan di alaab pinaamung id suang palan dii. Nokotimpuun o kapamansayan ontok wulan Magus 1995 om ii nopo nga projek bobos agayo id Malaysia om iso mantad do projek bobos agayo id Kabaatan Kosilahon Asia miampai anggaran kos tohuri nopo nga US$8.1 bilion. Noreka om nowonsoi o projek di do syarikat Malaysia di poinggonop miampai 10% no mantad kakamot-kakamot di noimport.

Kobolingkaangan Kousinan Asia 1997 minomoloyo do koburuon Putrajaya. Ontok toun 1999, minundaliu o 300 tulun kukumaraja Upis Perdana Menteri kumaa id Putrajaya om ii nopo i noolu nga minundaliu ontok toun 2005. Ontok 1 Mansak 2001, nokoisytihar di Tun Dr Mahathir o Putrajaya sabaagi Wilayah Persekutuan miampai upacara kapatahakan kakadayan Putrajaya mantad do puru kikuasa' pogun Selangor.

Ontok toun 2002, noukab o wayaan tren i ointutunan sabaagi do KLIA Transit, i poporomut do Putrajaya miampai do Kuala Lumpur om Tutubpoon Kapal Tulud Sompomogunan KL id Sepang. Sundung ingkaa, pinotingkod o kapamansayan Monorel Putrajaya i kitudu sabaagi do sistem metro id kakadayan diti sabap no do kos. Iso mantad sunsuyon poinggiwis do monorel id Putrajaya kakal po au oguno.

Ontok toun 2007, mogigion Putrajaya nopo nga pokiikiro lobi 30,000, i kaampai do loolobi i kukumaraja' porinta'. Kukumaraja' porinta' nopo nga nounsub montok mundaliu kumaa id kakadayan maya mogisusuai subsidi om nogi kaalasan program porinta'. 

Ontok wulan Ngiop 2013, minanain o karajaan Putrajaya do suat imanon (LOI) miampai karajaan Sejong City id Kabaatan Korea montok panakatanda' do pisokodungan goduduo kakadayan dii."Closer ties between Putrajaya and Sejong, Korea." (Archived from the original) The Star (Malaysia). Saturday 6 April 2013. Updated on Friday 26 April 2013. Retrieved on 1 January 2014.

Putrajaya Holdings Sdn Bhd nopo nga momomoburu apangkal do koburuon Putrajaya. Pinoturidong ontok 19 Gumas 1995, mongingigit saham dau nopo nga Petroliam Nasional Berhad toi ko' PETRONAS - syarikat petroleum kabansaan (64.4%); Khazanah Nasional Berhad - syarikat pelaburan Kerajaan Malaysia (15.6%); om Kumpulan Wang Amanah Negara (20.0%).

Montok papaharo Putrajaya, pinobooboros o Rang Undang-undang Perbadanan Putrajaya 1995 om koundolihon kumaa Perlembagaan montok poposiliu Putrajaya iso Wilayah Persekutuaniddi parlimen ontok Magus 1995 om Momuhau 2000. Tumanud rikud awam di haro, pinapalabus nogi o Putrajaya Holdings do bon di kigatang RM4.5 bilion montok koburuon Putrajaya dinondo i nokosiliu mercu tanda' kumaa kalantayon Malaysia.

Kotombuluyan

Suai ko mantad pusat pomuruanan karajaan Persekutuan, ointutunan nogi o Putrajaya maya kogingahan om nogi i kagayat tutumombului. Piipiro i kagayat do kotombuluyan i haro id Putrajaya nopo nga:
 Perdana Putra 
 Masjid Putra
 Sunsuyon Putra
 Masjid Tuanku Mizan Zainal Abidin 
 Dataran Putrajaya
 Monumen Alaf Baru 
 Istana Kehakiman
 Seri Perdana 
 Sunsuyon Seri Perdana
 Putrajaya Landmark
 Taman Wetland Putrajaya
 Pusat Konvensyen Antarabangsa Putrajaya (PICC)
 Taman Kabaatan
 Yayasan Kepimpinan Perdana
 Istana Melawati
 Dataran Warisan
 Komontirian kousinan Malaysia
 Wisma Putra 
 Istana Darul Ehsan
 Tasik Putrajaya
 Taman Wawasan
 Taman Botani Putrajaya

 Sukuon